《池上》
宋代·晁公溯

烂醉高阳池，长啸辟疆园。
当时自谓乐，主人岂无烦。
方塘我所有，嘉木亦已蕃。
盛夏每数来，天高众星繁。
露下莲花香，风生荷叶翻。
微月衔林端，光照瘿藤樽。
饮之心为清，如洗浊水源。
念此宁久居，行矣驾折辕。
凄然仰长叹，千载屹常存。
阅人犹传舍，过者谁可言。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。